Meropidae

As meropidas u meropidos (nombre cientifico Meropidae (Rafinesque, 1815)) son una familia d'aus voladeras d'a orden Coraciiformes, de dieta insectivora y colors de plumas muit vivas, que se conoix regularment en aragonés como «abellaruelos» VIDALLER TRICAS, Rafel, Libro de As Matas y Os Animals; Dizionario aragonés d'espezies animals y bechetals; Ed. Val d'Onsera. Zaragoza 2004. ISBN 978-84-8986-235-7  u «abelleros», y en aragonés ribagorzano tamiénD'alcuerdo con Arnal Purroy (2003), Diccionario del habla de la Baja Ribagorza Occidental -Huesca-, «abellerol» coexiste con a forma mas cheneral en aragonés «abellero» como abellerols ARNAL PURROY, Mª Luisa, Diccionario del habla de la Baja Ribagorza Occidental -Huesca-; Gara d'Edizions. Zaragoza, 2003. ISBN 84-8094-052-2/abellarols.

 Descripción 

Son aus de volido rapido y áchil, con alas que rematan en punta. O cuerpo mesura entre 25 y 30 cm de largo. O plumache ye coloriu, en o cual predominan os tonos azuls y verdes, anque tamién gosan tener pintas amariellas y royiscas en partes concretas d'o cuerpo, como a capeza, huembros y papo.

O pico ye largo, de 4–6 cm, de color fusca, y lo emplegan pa encalzar y pizcar insectos en pleno volido. Tamién pueden pillar-ne directament de tierra. Consumen una ripa d'abellas, graspias, ferfetz y escarabachos, anque o suyo impacto sobre as poblacions d'abellas domesticas ye minimo y sustenible por a propia demografía d'as arnas. La apicultura y los abejarucos son compatibles, consultau o 23 de setiembre de 2018.

As patas son curtas y fuertes, y les sirven pa prender-se en una percha y pa esgarrapar os cados a on que fan niedo, en ripazos y espuendas de tierra, a buena altaria pa privar que i arriben os predadors.

 Cheneros 

A familia concabe 3 cheneros:

Merops L., 1758.
Meropogon Bonaparte, 1850.
Nyctyornis Jardine & Selby, 1830.

 Referencias 

Vinclos externos

Categoría:Familias d'aus
Categoría:Coraciiformes